Жауапты қазақ тілі мен әдебиеті

пәндерінің мұғалімдері

А.К.Тоқсанова

Г.Т.Кожанова

Күні: 15.09.2017

**Тілдер апталығы**

**жұмысының қорытындысы**

Тілдер апталығы 6-15 қыркүйек аралығында болып өтті. Апталық барысында қазақ тілінің мұғалімдері сыныптан тыс жұмыстарды жүргізді. Аптаның барысында тілдер күніне арнайы жұмыс жоспарлары құрылды. Жоспар бойынша уақытымен іс-шаралар атқарылып отырды. «Тілім менің, тірлігімнің айғағы» атты апталықтың ашылу салтанатына орай саптүзеу болды. Бұл саптүзеу барысында апта бойында өткізілетін іс шаралар мен мұғалімдер мен оқушылар қауымы таныстырылды.

Апталық барысында қабырға газеттері шығарылды. 7 қыркүйек күні Тоқсанова А.К. «Тәуелсіздік –тұғырым, тілім-ғұмырым» танымдық сағатын өткізді. 8 қыркүйек күні Кожанова Г.Т. (Мектеп кітапханасында) «Рух негізі-туған тіл» полиглоттар марафонын өткізді. Тіліміздің небір құндылық кітаптарымен таныстырып оқушылардың қызығушылығын оятты. Сонымен қатар оқушылар өз еріктерімен күй тартып, өлендер оқумен аяқтады. Тіл апталығында барлық мектеп оқушылары қамтылды. «Баланың балғын тілі» мәнерлеп оқу байқауы да 11қыркүйек күні өткізілді. Байқау жоғары деңгейде өтті, бұлдырлаған балалардың тілін тыңдағанда еріксіз жаныңды елжіретеді. Қатысушылардың бәрі тіл, отан,туған жер туралы өлендерді нақышына келтіріп мәнерлеп оқып берді. Қатысушылардың бәрі мақтау қағаздарымен марапатталды. 12 қыркүйек күні «Тіл ұлттық құндылық» дөңгелек үстел өтті. Болашақтың мақтанышы кәзіргі жас ұрпақтар десек қателеспейміз. Заман талабына сай қазіргі жастарымыздың санасы жоғары, ойы ұшқыр өз ойларын еркін және толығымен жеткізе білді. Дөңгелек үстелде мына тақырыпшалар қарастырылды,

1.Қазақ тілінің бүгінгі жағдайына көңіліңіз тола ма?

1. Қазақ тілінің дамуының кенжелеп келе жатқанына кім кінәлі?
2. Мемлекеттік тілдің қазіргі таңдағы жағдайы қандай?
3. Тілдің үш тұғырлылығы?

13 қыркүйек күні «Ұлттарды біріктірген ұлы ел» сурет көрмесі өтті. Оқушылар шамалары келгенше аянып қалмай суреттерін салды. 14 қыркүйек күні 5-9 сыныптар аралығында «Сөздің көркі мақал» мақал-мәтел сайысы өткізілді. Сайыс заман талабына сай интерактивті тақтамен өткізілді. Оқушылардың қызығушылығын ояту барысында әр тапсырманы интерактивті тақта арқылы тапсырып отырды. Әр сынып бірінен –бірі қалар емес, бірінен-бірі жалғастырып,енді біреуі келесі топты басып өтіп сайыс қызу қарқында өтті. Әр топта екі оқушыдан қатысты нәтижесі төмендегідей бағаланды.

I орын -9сынып

II орын -7 сынып

III орын -6сынып

Сайысқа қызыға қатысып, әр күнге өз үлестерін қосып жүрген оқушылармен уақыт тез өтті. Тілдер апталығын жабуға 15 қыркүйек күні « Бірлік пенен ынтымақтың кілті болған қызыл тіл» мерекелік шағын бағдарлама өткізілді.

Бағдарламада ән, би, өлең де болды. Атақ даңқтың бәрі ауылда демекші нағыз талант иелері ауылда екен. Оқушылар әсем әндерін шырқап, билерін де билеп берді. Мәнерлеп өлең оқудан оқушыларымыз қалыс қалар емес. Тілдер апталығының жабылу салтанаты осылай жоғары деңгейде өтті.